ພິທີເຊັນບົດບັນທຶກຄວາມເຂົ້າໃຈກຽ່ວກັບໂຄງການທົດລອງປະສິດທິພາບຂອງການນຳໃຊ້ຝຸ່ນອົງຄະທາດ
ໂຄງການທົດລອງປະສິດທິພາບຂອງການນຳໃຊ້ຝຸ່ນອົງຄະທາດ ເອັນ ເອສ ເອ ວິວ ສະຕອ໋ບ (NSA WILT STOP) ເພື່ອຄວບຄຸມພະຍາດຫຽ່ວເຫຼືອງ(FUSARIUM WILT) ຂອງໝາກກ້ວຍ. ເຊີ່ງໂຄງການດັ່ງກ່າວເປັນໂຄງ ການລີ່ເລີ່ມ ຈາກບໍລິສັດ ຊອຍນອດ ຈຳກັດ(Siol north Pty LTD) ຈາກປະເທດອົດສະຕາລີຮ່ວມມືກັບກົມປູກ ຝັງ ເພື່ອທົດ ລອງປະສິດທິພາບຜະລິດຕະພັນຝຸ່ນອົງຄະ ທາດຂອງບໍລິສັດ ມາທົດລອງຢູ່ ສປປ ລາວ ເພື່ອຄວບຄຸມພະ ຍາດຫຽ່ວເຫຼືອງທີ່ມີການລະບາດຢູ່ໃນ ສວນໝາກກ້ວຍ ໂດຍສະເພາະຢູ່ທາງພາກເໜືອ ຂອງ ສປປ ລາວ, ຝຸ່ນອົງຄະ ທາດດັ່ງກ່າວເປັນຝຸ່ນ ທີ່ອຸດົມສົມບູນດ້ວຍທາດຄາບອນທໍາມະຊາດ 100 % ສາມາດຄວບຄຸມພະຍາດຫຽ່ວເຫຼືອງ. ຈາກ ການລົງສຳຫຼວດພື້ນທີ່ຕົວຈິງ ຂອງທັງສອງຝ່າຍຢູ່: ເມືອງສິງ ແຂວງຫຼວງນໍ້າທາ, ເມືອງວັງວຽງ ແຂວງວຽງຈັນ ແລະ ເມືອງ ໄຊທານີ ນະຄອນຫຼວງວຽງຈັນ ໃນການທົດລອງການນຳໃຊ້ຝຸ່ນ ດັ່ງກາວເຫັນວ່າມີປະສິດທິພາບ ແລະ ມີຄວາມເໝາະສົມ.
ດັ່ງນັ້ນໃນວັນທີ 22 ມັງກອນ 2019 ທີ່ຫ້ອງ ປະຊຸມຂອງກົມປູກຝັງ ກະຊວງກະສິກຳ ແລະ ປ່າໄມ້ ໄດ້ມີພິທີເຊັນບົດບັນທຶກຄວາມເຂົ້າໃຈກຽ່ວກັບ ໂຄງການທົດລອງປະສິດທິພາບຂອງການນຳໃຊ້ຝຸ່ນອົງຄະທາດລະຫວ່າງກົມ ປູກຝັງ, ກະຊວງກະສິກຳ ແລະ ປ່າໄມ້ ແລະ ບໍລິສັດ ຊອຍນອດ ຈຳກັດ. ຕາງໜ້າຝ່າຍລາວໂດຍທ່ານ ປອ ສຸລາພອນ ອິນທະວົງ ຮອງຫົວກົມປູກຝັງ, ຝາຍບໍລິສັດຈາກປະເທດອົດສະຕາລີ ນຳໂດຍທ່ານ ປີເຕີ ທອບເພີວຽນ ປະ ທານບໍລິສັດ ຊອຍນອດ ຈຳກັດ, ເຂົ້າຮ່ວມເປັນສັກຂີພະຍານໂດຍທ່ານ ວິໄລສຸກ ເຄນນະວົງ ຫົວໜ້າກົມປູກຝັງ ທ່ານ ຈຳປາແດງ ຕົວແທນບໍລິສັດຊອຍນອດ ຈຳກັດ. ນອກຈາກນັ້ນຍັງບັນດາຮອງ ຫົວໜ້າກົມປູກຝັງ, ຫົວໜ້າພະແນກການ ອອ້ມຂ້າງກົມ, ຕາງໜ້າຈາກແຂວງ ແລະ ເມືອງ ທີ່ທຳການ ທົດລອງ ແລະ ພະນັກງານວິຊາການທີ່ກຽ່ວຂ້ອງທັງສອງ ຝ່າຍເຂົ້າຮ່ວມເປັນສັກຂີພະຍານ. ໂຄງການ ດັ່ງກ່າວຈະຜະລິດຝຸ່ນອົງຄະທາດ ທີ່ເປັນມິດຕໍ່ສິ່ງແວດລ້ອມ ແລະ ສາ ມາດເປັນຂໍ້ມູນທາງດ້ານວິຊາ ການທີ່ເປັນບ່ອນອີງໃນການປ້ອງກັນ ແລະ ຄວບຄຸມພະຍາດຫຽ່ວເຫຼືອງ ພ້ອມທັງເປັນ ບົດຮຽນໃນ ການຖ່າຍທອດທາງດ້ານວິຊາການດັ່ງກາວໃຫ້ກວ້າງຂວ້າງ ແລະ ມີປະສິດທິຜົນ.
ພາບ ແລະ ຂ່າວໂດຍ: ພະແນກ ໂຄສະນາ ແລະ ຂ່າວສານ